Travis Konecny

Travis Konecny (sündinud 5. mail 1997 Londonis Ontario provintsis) on Kanada jäähokimängija, kes mängib NHL-i klubis Philadelphia Flyers keskründajana või ääreründajana paremäärel.

Aastatel 2013–2016 mängis ta Ontario Hockey League'i (OHL) klubides Ottawa 67's ja Sarnia Sting. Hooajal 2013–14 lõi ta OHL-is uustulnukatest enim väravaid (26) ja kogus enim punkte (70) ning ta pälvis sel hooajal liiga parimale uustulnukale antava Emms Family Award'i.

2015. aastal valiti ta NHL-i draftis Flyersi poolt 24. valikuna. NHL-is debüteeris ta 14. oktoobril 2016. Esimese värava lõi ta liigas sama aasta 25. oktoobril mängus Buffalo Sabresi vastu. Oma debüüthooajal lõi ta kokku 11 väravat ja andis 17 väravasöötu. 2019. aasta septembris sõlmis ta Flyersiga uue, kuue aasta pikkuse lepingu."Travis Konecny, Flyers agree to new 6-year contract". nbcsports.com. 16.9.2019. Vaadatud 11.8.2020

2020. aastal osales Konecny NHL-i tähtede mängul.

2017. aasta maailmameistrivõistlustel võitis ta Kanada jäähokikoondise koosseisus hõbemedali.

 Viited 

 Välislingid 
 Travis Konecny NHL.com lehel
 Travis Konecny hockeydb.com lehel

Kategooria:Kanada jäähokimängijad
Kategooria:Philadelphia Flyersi mängijad
Kategooria:Sündinud 1997